cyanic-selkie/wikianc huggingface dataset:
Δαμιέτη
Ιστορία
Κατά τη διάρκεια της προετοιμασίας για την Ε΄ Σταυροφορία το 1217, αποφασίστηκε ότι η Δαμιέτη θα πρέπει να είναι το επίκεντρο της επίθεσης. Ο έλεγχος της πόλης σήμαινε τον έλεγχο του Νείλου, και από εκεί οι σταυροφόροι πίστευαν ότι θα είναι σε θέση να κατακτήσουν την Αίγυπτο. Από την Αίγυπτο θα μπορούσαν στη συνέχεια να επιτεθούν στην Παλαιστίνη και να ανακαταλάβουν την Ιερουσαλήμ. Όταν η πόλη πολιορκήθηκε και καταλήφθηκε από σταυροφόρους το 1219 ο Φραγκίσκος της Ασίζης έφτασε να διαπραγματευτεί ειρηνικά με τον μουσουλμάνο διοικητή της. Τον Οκτώβριο του 1218 έφτασαν ενισχύσεις για τους σταυροφόρους. Στο 1221 οι Σταυροφόροι προσπάθησαν να κάνουν εκστρατεία στο Κάιρο, αλλά καταστράφηκαν από τις μουσουλμανικές άμυνες.
Η Δαμιέτη ήταν επίσης το επίκεντρο της έβδομης Σταυροφορίας, με επικεφαλής τον Λουδοβίκο Θ΄ της Γαλλίας. Ο στόλος του έφθασε εκεί το 1249 και γρήγορα κατέλαβε το φρούριο, αλλά ο Λουδοβίκος αρνήθηκε να το παραδώσει στον βασιλιά της Ιερουσαλήμ όπως είχε υποσχεθεί κατά την πέμπτη Σταυροφορία. Ωστόσο ως αιχμάλωτος με το στρατό του τον Απρίλιο 1250 παρέδωσε τη Δαμιέτη ως λύτρα.
Ακούγοντας ότι ο Ε΄ Σταυροφορία ετοίμαζε νέα σταυροφορία ο Μαμελούκος Σουλτάνος ενόψει της σημασίας της πόλης από τους Σταυροφόρους ξανάχτισε τα τείχη της με ισχυρότερες οχυρώσεις λίγα χιλιόμετρα από τον ποταμό στις αρχές της δεκαετίας 1260, καθιστώντας το στόμα του Νείλου στη Δαμιέτη αδιάβατο για τα πλοία.
Κλίμα
Το σύστημα ταξινόμησης κλίματος Κέππεν-Γκάιγκερ χαρακτηρίζει το κλίμα της ως καυτή έρημο (BWH), αλλά οι άνεμοι που φυσούν από τη Μεσόγειο Θάλασσα καθιστούν ζεστά καλοκαίρια με υγρασία, ενώ ήπιους χειμώνες και μέτρια υγρασία, χιονόνερο και χαλάζι είναι επίσης κοινά.
Παραπομπές
Κατηγορία:Πόλεις της Αιγύπτου Κατηγορία:Λιμένες της Αιγύπτου Κατηγορία:Πόλεις της Αρχαίας Αιγύπτου
Πίνακας μεταλλίων Χειμερινών Ολυμπιακών Αγώνων 1968
Υπόμνημα:
Χώρες που κέρδισαν τουλάχιστον ένα χρυσό μετάλλιο.
Χώρες που κέρδισαν τουλάχιστον ένα χάλκινο μετάλλιο.
Χώρες που δεν κέρδισαν κανένα μετάλλιο.
Χώρες που δεν έλαβαν μέρος στους Αγώνες.]] thumb|240px|Το χρυσό μετάλλιο των Αγώνων. Ο πίνακας μεταλλίων των Χειμερινών Ολυμπιακών Αγώνων του 1968 είναι μία λίστα της Διεθνούς Ολυμπιακής Επιτροπής, η οποία κατατάσσει τις χώρες με βάση τον αριθμό των μεταλλίων που κατέκτησαν στους Χειμερινούς Ολυμπιακούς Αγώνες του 1968.
Συνολικά, 1.158 αθλητές από 37 χώρες έλαβαν μέρος σε 35 αγωνίσματα των 6 αθλημάτων που πραγματοποιήθηκαν στη Γκρενόμπλ της Γαλλίας, το διάστημα 6-18 Φεβρουαρίου 1968. Από τις 37 συμμετέχουσες χώρες, οι 15 κέρδισαν μετάλλιο στους Αγώνες, ενώ 13 από αυτές πανηγύρισαν την κατάκτηση έστω ενός χρυσού.
Για πρώτη φορά μετά από τρεις συνεχόμενους Χειμερινούς Ολυμπιακούς Αγώνες, η Σοβιετική Ένωση δεν κατάφερε να τερματίσει στην πρώτη θέση της κατάταξης, μένοντας δεύτερη πίσω από τους Νορβηγούς, οι οποίοι επέστρεψαν στην κορυφή μετά το 1952. Στην τρίτη θέση βρέθηκαν οι διοργανωτές Γάλλοι, με τα 8 από τα 9 μετάλλια τους να προέρχονται από αγωνίσματα της αλπικής χιονοδρομίας.
Ανατολική και Δυτική Γερμανία δήλωσαν για πρώτη φορά ξεχωριστή συμμετοχή και κατέκτησαν τα πρώτα τους μετάλλια ως διαφορετικές χώρες, ενώ η Τσεχοσλοβακία πήρε το πρώτο της χρυσό σε Χειμερινούς Ολυμπιακούς Αγώνες. Επίσης, η Ρουμανία κατέκτησε το πρώτο και μοναδικό της μετάλλιο έως και σήμερα στις Χειμερινές Ολυμπιάδες.
Πίνακας μεταλλίων
thumb|240px|Στα τρία αγωνίσματα [[Αλπική Χιονοδρομία στους Χειμερινούς Ολυμπιακούς Αγώνες 1968|αλπικής χιονοδρομίας που διεξήχθησαν για άνδρες στη Γκρενόμπλ, ο Γάλλος Ζαν Κλοντ Κιλί κατέκτησε ισάριθμα χρυσά μετάλλια.]] Παρακάτω είναι ο πίνακας μεταλλίων, που κατατάσσει τις χώρες με βάση τα μετάλλια που απονεμήθηκαν από τη Διεθνή Ολυμπιακή Επιτροπή στη διάρκεια των Αγώνων. Η κατάταξη δεν γίνεται με βάση το συνολικό αριθμό των μεταλλίων, αλλά πρώτα με βάση τον αριθμό των χρυσών, στη συνέχεια τον αριθμό των ασημένιων και τέλος, με βάση τον αριθμό των χάλκινων μεταλλίων. Αν μετά από αυτά υπάρχουν ισοπαλίες μεταξύ των χωρών, τότε οι χώρες κατατάσσονται στην ίδια θέση και μπαίνουν στη λίστα αλφαβητικά, σύμφωνα με τους κωδικούς χωρών της ΔΟΕ.
Εξωτερικοί σύνδεσμοι
Κατηγορία:Χειμερινοί Ολυμπιακοί Αγώνες 1968 1968
Ομοσπονδιακά υποκείμενα της Ρωσίας κατά έκταση
Η Ρωσία είναι το μεγαλύτερο κράτος του κόσμου, καταλαμβάνοντας συνολική έκταση 17.075.400 χμ² (σχεδόν όση και η Νότια Αμερική). Αποτελείται από 83 ομοσπονδιακά υποκείμενα, τα οποία διαφέρουν μεταξύ τους σε μέγεθος. Στον κατάλογο που ακολουθεί, τα ομοσπονδιακά υποκείμενα ταξινομούνται βάσει της έκτασής τους.
Σχετικά άρθρα
*Ομοσπονδιακά υποκείμενα της Ρωσίας κατά έκταση
Federal subjects of Russia
Θόδωρος Μορίδης
Ο Θόδωρος Μορίδης ( Λεμεσός 1905 - Αθήνα 22 Δεκεμβρίου του 2003) ήταν Έλληνας ηθοποιός..
Βιογραφία και καριέρα
Γεννημένος το στην πόλη Λεμεσό στην Κύπρο, ο Θόδωρος Μορίδης πρωτοεμφανίστηκε το 1924 με τον θίασο των Αιμίλιου Βεάκη - Χριστόφορου Νέζερ στο έργο Για την αγάπη της. Μαζί τους συμπρωταγωνίστησε και στον Οιδίποδα τύραννο του Σοφοκλή κ.ά.
Με το θίασο της Κυβέλης έπαιξε στην Άγνωστο (1927) και την επόμενη χρονιά στο Ιφιγένεια εν Ταύροις με την Ελένη Χαλκούση, με την οποία ξανασυνεργάστηκε στα Αρραβωνιάσματα του Μπόγρη. Υπήρξε βασικό στέλεχος του «Λαϊκού Θεάτρου» του Βασίλη Ρώτα και το 1932 συνεργάστηκε για πρώτη φορά με τη Μαρίκα Κοτοπούλη –συνεχίστηκε αργότερα στο θέατρό της όπου στεγαζόταν και το Θέατρο Τέχνης «Κάρολος Κουν», ενώ το 1936 ξεκίνησε η συνεργασία του με την κυρία Κατερίνα, στης οποίας τον θίασο παρέμεινε έως το 1943, ερμηνεύοντας πολλούς σημαντικούς ρόλους σε μεγάλα έργα του παγκόσμιου δραματολογίου (Η κυρία με τις καμέλιες, Ο έμπορος της Βενετίας, Πολύ κακό για το τίποτα, Έντα Γκάμπλερ, Πυγμαλίων, Η κυρά της θάλασσας, Νόρα κ.ά.). Στον θίασο της Κατερίνας γνώρισε και αγάπησε και την Τζόλυ Γαρμπή, με την οποία ήταν μαζί 60 χρόνια στη σκηνή και στη ζωή.
Ακολούθησαν συνεργασίες με το θίασο Μανωλίδου - Βεάκη - Παππά (1943-44) (Ο αγαπητικός της βοσκοπούλας), με τους «Ενωμένους Καλλιτέχνες» (1945-46) (Ιούλιος Καίσαρ, Εχθροί του Μαξίμ Γκόρκι, Αδελφοί Καραμάζοφ, Φον Δημητράκης κ.ά.), με τον «Θυμελικό Θίασο», με τον Μίμη Φωτόπουλο, με τον Νίκο Χατζίσκο, όπου ερμήνευσε Πολώνιο στον Άμλετ (1955), με το «Ελληνικό Λαϊκό Θέατρο» του Μάνου Κατράκη (Ο Χριστός ξανασταυρώνεται, Ο ηλίθιος, Βασίλισσα Αμαλία), με την Αντιγόνη Βαλάκου, τη Μαίρη Αρώνη (Μαντώ Μαυρογένους), με την Έλσα Βεργή.
Από το 1961 έως το 1983 εντάχθηκε στη δύναμη του Εθνικού Θεάτρου, ερμηνεύοντας δεκάδες σημαντικούς ρόλους στο αρχαίο δράμα και στο παγκόσμιο δραματολόγιο (Αίας, Αγαμέμνων, Τρωάδες, Φιλοκτήτης, Μήδεια, Ρόσμερσχολμ, Ο βασιλικός, Οι δαιμονισμένοι, Η τρικυμία, Ο βυσσινόκηπος, Μαρία Στιούαρτ, Γενικός γραμματέας κ.ά.). Αμέσως μετά συμμετείχε στον Αρχιμάστορα Σόλνες, τελευταία παράσταση του Δημήτρη Χορν. Ακολούθησαν το Παράξενο ιντερμέτζο με Αλεξανδράκη - Γαληνέα, Οιδίπους επί Κολωνώ με τον «Εμπειρικό Θίασο» του Μινωτή, συνεργασίες με τους Δάνη Κατρανίδη, Μαριέττα Ριάλδη, Γιώργο Μεσσάλα.
Στον κινηματογράφο συμμετείχε σε πολλές ταινίες από το 1948 έως τη δεκαετία του 1970 (Χαμένοι άγγελοι, Κόκκινος βράχος, Η δούκισσα της Πλακεντίας, Γκόλφω, Χτυποκάρδια στο θρανίο, Ζούσα μοναχός χωρίς αγάπη, Ηλέκτρα - κινηματογραφημένη παράσταση από την Επίδαυρο το 1961 σε σκηνοθεσία Τάκη Μουζενίδη με την Άννα Συνοδινού κ.ά.), όπως και στην τηλεόραση (Αστυνομικές ιστορίες, Ο κήπος με τ’ αγάλματα κ.ά.).
Πέθανε στις 22 Δεκεμβρίου του 2003.σε ηλικία 98 ετών. Ο θάνατος τον βρήκε στο Αττικό Θεραπευτήριο όπου νοσηλευόταν και έγινε γνωστός στις 2 Ιανουαρίου του 2004 .και Ήταν σύζυγος της επίσης ηθοποιού Τζόλυς Γαρμπή Κηδεύτηκε στον Μαραθώνα.
Θεατρικές παραστάσεις
Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου
Once Upon a Time (τηλεοπτική σειρά)
Το Once Upon a Time είναι αμερικάνικη δραματική τηλεοπτική σειρά φαντασίας, η οποία ξεκίνησε να προβάλλεται στις 23 Οκτωβρίου 2011 στο ABC και ολοκληρώθηκε στις 18 Μαΐου 2018. Οι πρώτοι έξι κύκλοι τοποθετούνται κυρίως σε μια φανταστική, παραθαλάσσια πόλη, το Στόρυμπρουκ, στο Μέιν, με τον χαρακτήρα της Έμμα Σουάν να εμφανίζεται ως η βασική πρωταγωνίστρια. Ο έβδομος και τελευταίος κύκλος λαμβάνει χώρα σε μια γειτονιά του Σιάτλ της πολιτείας Ουάσινγκτον με το όνομα Χαϊπέριον Χάιτς, με μια καινούρια εντελώς ιστορία και βασικό πρωταγωνιστή τον γιο της Σουάν, Χένρι Μιλς. Η σειρά δανείζεται στοιχεία και χαρακτήρες από τις ταινίες και σειρές της Disney, καθώς και από τη δημοφιλή Δυτική λογοτεχνία, τη λαογραφία και τα παραμύθια.
Η σειρά Once Upon a Time δημιουργήθηκε από τους δημιουργούς της σειράς Οι Αγνοούμενοι και της ταινίας Tron: Legacy, Έντουαρντ Κίτσις και Άνταμ Χόρογουιτς. Μια σειρά spin-off με τον τίτλο Once Upon a Time in Wonderland, αποτελούμενη από 13 επεισόδια και με βασική πρωταγωνίστρια την Αλίκη από τη Χώρα των Θαυμάτων, έκανε πρεμιέρα στις 10 Οκτωβρίου 2013 και ολοκληρώθηκε στις 3 Απριλίου του ίδιου έτους.
Πλοκή
Η σειρά λαμβάνει χώρα στην φανταστική παραθαλάσσια πόλη του Στόρυμπρουκ, στο Μέιν, της οποίας πόλης οι κάτοικοι είναι στην πραγματικότητα χαρακτήρες από διάφορα παραμύθια και άλλες ιστορίες που μεταφέρθηκαν στον "πραγματικό κόσμο" με κλεμμένες αναμνήσεις για τις πραγματικές τους ταυτότητας από την Κακιά Βασίλισσα Ρετζίνα (Λάνα Παρίγια), που χρησιμοποίησε μία πανίσχυρη κατάρα που έλαβε από τον Ραμπλστίλτσκιν (Ρόμπερτ Κάρλαϋλ). Οι κάτοικοι του Στόρυμπρουκ, όπου η Ρετζίνα είναι δήμαρχος, ζούσαν εδώ και 28 χρόνια απαράλλακτης καθημερινότητας, χωρίς συνείδηση του χρόνου και του γήρατος. Η μοναδική ελπίδα της πόλης βρίσκεται στα χέρια μίας κυνηγού επικηρυγμένων ονόματι Έμμα Σουάν (Τζένιφερ Μόρισον), που είναι κόρη τής Χιονάτης (Τζίνιφερ Γκούντγουιν) και του Μαγευτικού Πρίγκιπα (Τζος Ντάλλας), η οποία μεταφέρθηκε από το Μαγεμένο Δάσος (το αλλιώς ονομαζόμενο Misthaven) στον πραγματικό κόσμο, ούσα νεογνό, πριν ακόμα χτυπήσει η κατάρα. Έτσι, είναι το μόνο άτομο που μπορεί να σπάσει την κατάρα και να επαναφέρει τις μνήμες όλων των χαρακτήρων. Την βοηθάει σε αυτό ο γιος της, ο Χένρυ, (Τζάρεντ Σ. Γκίλμορ), με τον οποίο επανασυνδέεται μετά από χρόνια που τον είχε δώσει για υιοθεσία στη γέννα της. Το βιβλίο παραμυθιών Once Upon a Time που κρατάει έχει φυλαγμένο το κλειδί, που θα σπάσει αυτή την κατάρα. Ο Χένρι είναι επίσης και ο υιοθετημένος γιος τής Ρετζίνα, προσδίδοντας στις δύο γυναίκες μία σχέση κοινού ενδιαφέροντος αλλά και αψιμαχιών.
Τα επεισόδια συνήθως έχουν ένα μέρος που αναλύει τις περασμένες ζωές των χαρακτήρων, συνθέτοντας το παζλ σχετικά με τους χαρακτήρες και την σύνδεσή τους με τα γεγονότα πριν την κατάρα και των συνεπειών της. Το άλλο μέρος, το παρόν, ακολουθεί παρόμοιο μοτίβο με διαφορετικό αποτέλεσμα και επίσης προσφέρει παρόμοιες πληροφορίες.
1ος κύκλος (2011–12)
Ο πρώτος κύκλος του Once Upon a Time έκανε πρεμιέρα στις 23 Οκτωβρίου του 2011. Η περίοδος αυτή ξεκινά με την Ρεγγίνα να διακόπτει τον γάμο τής Χιονάτης και του Μαγευτικού Πρίγκιπα, για να ανακοινώσει ότι θα ρίξει μία κατάρα σε όλους που θα τους καταστήσει δυστυχισμένους και μόνο αυτή θα έχει το αίσιο τέλος. Η πλειοψηφία των χαρακτήρων των παραμυθιών μεταφέρονται στο Στόρυμπρουκ, όπου έχουν χάσει κάθε πραγματική ανάμνηση και ταυτότητα. Στα 28α γενέθλιά της, η Έμμα, κόρη της Χιονάτης και του Πρίγκιπα, οδηγείται στο Στόρυμπρουκ από τον βιολογικό γιo της, Χένρυ Μιλς, υπό την ελπίδα να σπάσει την κατάρα τής θετής του μητέρας, της Κακιάς Βασίλισσας Ρετζίνα.
2ος κύκλος (2012–13)
Ο δεύτερος κύκλος επιβεβαιώθηκε στις 10 Μαΐου 2012 και έκανε πρεμιέρα στις 30 Σεπτεμβρίου του 2012. Παρ'όλο που η Έμμα έχει σπάσει την κατάρα, οι χαρακτήρες δεν επιστρέφουν στον κόσμο των παραμυθιών, και πρέπει να ανταποκριθούν στις διπλές τους ταυτότητες. Με την είσοδο της μαγείας στο Στόρυμπρουκ από τον Κύριο Γκόλντ, οι μοίρες των δύο κόσμων μπλέκονται και νέες απειλές έρχονται με την μορφή τού Κάπτεν Χουκ (Κόλιν Ο' Ντόναχιου), και της μητέρας της Ρεγγίνας, την Κόρα (Μπάρμπαρα Χέρσεϊ), επίσης γνωστή και ως Ντάμα Κούπα, και οι δολοπλόκοι δράστες που έχουν σκοπό τους την καταστροφή της μαγείας.
3ος κύκλος (2013–14)
Ο τρίτος κύκλος ανακοινώθηκε στις 10 Μαΐου του 2013 και έκανε πρεμιέρα στις 29 Σεπτεμβρίου του 2013. Ήταν χωρισμένος σε δύο μέρη, με τα πρώτα ένδεκα επεισόδια να τρέχουν από Σεπτέμβρη ως Δεκέμβρη του 2013 και το άλλο μισό από τον Μάρτιο ως τον Μάιο τού 2014. Στο πρώτο μέρος οι βασικοί χαρακτήρες ταξιδεύουν στην Χώρα τού Ποτέ για να σώσουν τον Χένρυ, τον οποίο έχει απαγάγει Πήτερ Παν (Ρόμπι Κέυ) ως μέρος τού σχεδίου του να αποκτήσει την "Καρδιά τού πιο Πιστού". Η αυξανόμενη δυναμικά μάχη με τον Παν συνεχίζεται στο Στόρυμπρουκ, η οποίο καταλήγει στην τελειωτική λύση τής κατάρας. Όλοι οι χαρακτήρες επιστρέφουν στους πραγματικούς τους κόσμους, αφήνοντας την Έμμα και τον Χένρυ να δραπετεύσουν στην Νέα Υόρκη. Στο δεύτερος μέρος, οι χαρακτήρες επιστρέφουν μυστηριωδώς σε ένα αναγεννημένο Στόρυμπρουκ με όλες τις μνήμες τού τελευταίου χρόνου να έχουν σβηστεί, και την Κακιά Μάγισσα τής Δύσης (Ρεμπέκα Μάντερ) να εμφανίζεται με ένα σχέδιο να αλλάξει το παρελθόν. Η Έμμα και πάλι πρέπει να σώσει την οικογένειά της.
4ος κύκλος (2014–15)
Ο τέταρτος κύκλος ανακοινώθηκε στις 8 Μαΐου τού 2014. Μία νέα ιστορία δημιουργήθηκε με στοιχεία από την ταινία Ψυχρά κι Ανάποδα  και αποκαλύφθηκε όταν τα γεγονότα τού ταξιδιού στον χρόνο που έλαβαν μέρος στο τέλος τού περασμένου κύκλου, καταλήγουν εξ αμελείας στην άφιξη της Έλσας (Τζωρτζίνα Χάιγκ)  από το Μαγεμένο Δάσος τού παρελθόντος στο παροντικό Στόρυμπρουκ. Καθώς ψάχνει για την αδελφή της Άννα (Ελίζαμπεθ Λάιλ) με την βοήθεια των βασικών χαρακτήρων, έρχεται αντιμέτωπη με τη Βασίλισσα του Χιονιού (Ελίζαμπεθ Μίτσελ) στο Στόρυμπρουκ. Συγχρόνως, η Ρεγγίνα αναζητά τον Συγγραφέα τού βιβλίου Once Upon a Time  τού Χένρυ, ώστε να μπορέσει επί τέλους να έχει το δικό της αίσιο τέλος. Όμως, ο κος Γκολντ, με την βοήθεια τής Κρουέλλα Ντε Βιλ (Βικτώρια Σμέρφιτ), την Μαγκούφα (Κρίστιν Μπάουερ βαν Στράτεν) και την Ούρσουλα (Mέρριν Ντάντζεϋ), έχει τα δικά του σχέδια, για να ξαναγράψει τους κανόνες που κυβερνούν τις μοίρες ηρώων και κακών. Ο Χένρυ και η Έμμα τρέχουν, για να επαναφέρουν την πραγματικότητα και την αλήθεια, πριν η διαστρεβλωμένη εκδοχή αυτή γίνει μόνιμη. Όμως, το τίμημα οδηγεί στην απόλυτη αυτοθυσία.
5ος κύκλος (2015–16)
Ο πέμπτος κύκλος ανακοινώθηκε στις 7 Μαΐου του 2015,  και πήρε ημερομηνία έναρξης την 27η Σεπτεμβρίου τού 2015. Ο κύκλος εξιστορείται την αναζήτηση των ηρώων για την ανεύρεση του Μάγου Μέρλιν, ώστε να ελευθερώσουν την Έμμα από τις δυνάμεις ενός αρχαίου σκότους και να το εξολοθρεύσουν μια για πάντα, πριν καταστρέψει όσα ξέρουν.
6ος κύκλος (2016–17)
Ο τρίτος κύκλος ανακοινώθηκε στις 3 Μαρτίου του 2016 και έκανε πρεμιέρα στις 25 Σεπτεμβρίου του ίδιου έτους. Οι χαρακτήρες πρέπει να προστατεύσουν το Στόρυμπρουκ από την απειλή του κου Χάιντ και μία ελευθερωμένη Κακιά Βασίλισσα, ενώ η Έμμα μαθαίνει για τον Αλαντίν (Ντενίζ Ακντενίζ).
7ος κύκλος
Το Μάιο του 2017, η σειρά ανανεώθηκε για έβδομο κύκλο, ο οποίος θα κάνει πρεμιέρα στις 6 Οκτωβρίου του 2017 και θα αποτελείται από 22 επεισόδια. Ο κύκλος θεωρείται χαλαρό reboot της σειράς. Το σενάριο εξελίσσεται χρόνια μετά τον έκτο κύκλο και αφορά την Λούσι, η οποία ταξιδεύει στο Σιάτλ της Ουάσινγκτον μαζί με το βιβλίο της Once Upon a Time. Σκοπός της είναι να βρει τον πατέρα της, Χένρι Μιλς (Άντριου Τζ. Ουέστ), τον οποίο χρειάζεται η οικογένειά του.
Σύλληψη της ιδέας
Οι Άνταμ Χόρογουιτς και Έντουαρντ Κίτσις συνέλαβαν την ιδέα του Once Upon a Time το 2004, πριν λάβουν μέρος στην συγγραφική ομάδα της σειράς Οι Αγνοούμενοι, αλλά ήθελαν να περιμένουν μέχρι να ολοκληρωθεί η σειρά, ώστε να επικεντρωθούν σε αυτό το έργο. Οι δημιουργοί μόλις είχαν ολοκληρώσει την δουλειά τους στο Felicity (2002), μέσα από το οποίο κατάλαβαν τί τους αρέσει πραγματικά σε μία ιστορία: το μυστήριο και ο ενθουσιασμός για την εξερεύνηση πολλών διαφορετικών κόσμων. Παρουσίασαν την σύνοψη του πιλότου σε τηλεοπτικά δίκτυα, τα οποία αρνήθηκαν να αναλάβουν την παραγωγή της σειράς, λόγω του ότι επρόκειτο για έργο στο οποίο θα συμμετείχαν νεράιδες, ξωτικά και άλλα φανταστικά πλάσματα.
Οι δυο τους έμαθαν, από τον χρόνο που πέρασαν στην σειρά Οι Αγνοούμενοι, το πώς να δουν την ιστορία με διαφορετική οπτική και πως "ο χαρακτήρας πρέπει να επισκιάσει την μυθολογία". Συγκεκριμένα, δήλωσαν ότι οι τηλεθεατές πρέπει να δουν το κενό στην καρδιά των χαρακτήρων και να νοιαστούν γι' αυτούς, και ότι για αυτούς "είχε να κάνει με την πορεία των χαρακτήρων και να δούμε τι έχασαν από τις ζωές τους, ερχόμενοι στο Στόρυμπρουκ".
Αν και υπήρξαν συγκρίσεις με τους Αγνοούμενους, οι σεναριογράφοι ήθελαν να είναι διαφορετικές σειρές. Για αυτούς η διαφορά ήταν ότι το Once Upon a Time έχει να κάνει με την ελπίδα. Ο συνδημιουργός των Αγνοούμενων Ντέιμον Λίντελοφ βοήθησε στην ανάπτυξη της σειράς ως σύμβουλος και, παρόλο που δεν αναγράφεται στους τίτλους της σειράς, αποκαλείται ως ο "νονός" της σειράς από τους Κίτσις και Χόρογουιτς.
Για να διαφοροποιήσουν την πλοκή από τα όσα ήδη γνωρίζει το κοινό, οι σεναριογράφοι αποφάσισαν να ξεκινήσουν την πλοκή με το κλασικό τέλος του παραμυθιού της Χιονάτης. Δόθηκε μεγάλη έμφαση σε θέματα που αφορούν την οικογένεια και την μητρότητα, σε αντίθεση με την επικέντρωση των Αγνοούμενων στην πατρότητα. Οι δημιουργοί ήθελαν να γράψουν δυναμικούς γυναικείους χαρακτήρες, αντί νεαρών γυναικών σε κίνδυνο. Ο Χόρογουιτς δήλωσε ότι επιθυμία τους ήταν να προσεγγίσουν κάθε χαρακτήρα, αρσενικό και θηλυκό, με τον ίδιο τρόπο, δηλαδή με το να κάνουν αυτά τα είδωλα αληθινά και γνώριμα.
Ο πιλότος ήταν "ένα πολύ παραπλανητικό πρότυπο για το τί είναι θα ήταν η σειρά". Ο Κίτσις επιβεβαίωσε ότι κάθε εβδομάδα θα περιείχε αναδρομές ανάμεσα στους δύο κόσμους, καθώς αγαπά "την ιδέα του μπρος-πίσω και της πληροφόρησης του τι λείπει από την ζωή τού χαρακτήρα". Η επιθυμία των σεναριογράφων να παρουσιάσουν μία μείξη πολλών μικρών χαρακτήρων φαίνεται σε μία σκηνή τού πιλοτικού επεισοδίου, στο οποίο παρουσιάζεται το συμβούλιο με τον Τζεπέττο, τον Πινόκιο και τον Γκρινιάρη. Ο Χόρογουιτς ανέφερε σχετικά: "Ένα από τα διασκεδαστικά πράγματα για εμάς που κάνουμε αυτές τις ιστορίες, είναι το να σκεφτόμαστε τρόπους με τους οποίους αυτοί οι διαφορετικοί χαρακτήρες μπορούν να αλληλεπιδράσουν, όπως ποτέ πριν δεν αλληλεπίδρασαν. Από τότε, οι δημιουργοί έχουν προσθέτει κι άλλα στοιχεία, δεδομένων των δεσμών που έχουν με την Ντίσνεϋ, και έχουν καταφέρει να επεκτείνουν το σύμπαν με πιο πρόσφατο υλικό, αφήνοντας υπονοούμενα για πράγματα που ίσως παρουσιαστούν αργότερα και δίνοντας σάρκα σε χαρακτήρες όπως η Μέριντα από το Brave και χαρακτήρες του Ψυχρά κι Ανάποδα. Ο τρίτος κύκλος έδωσε την Έλσα στα τελευταία λεπτά, καθώς και στην διάρκεια όλου του πρώτου μισού τού 4ου κύκλου, ενώ το δεύτερο μισό έφερε και την Κρουέλα, μαζί με την Ούρσουλα και την Μαγκούφα. Ο πέμπτος κύκλος παρουσιάζει τον Μάγο Μέρλιν και το σύμπαν του Βασιλιά Αρθούρου και του Εξκάλιμπερ.
Διήγημα
Το 2013, η εταιρεία Hyperion Books της Disney εξέδωσε το βιβλίο Ξανά Ζωντανοί της Οντέτ Μπιν, μία διηγηματική μορφή των ιστοριών τού πρώτου κύκλου, επεκταμένου σε νέες προοπτικές. Η διήγηση είναι από την οπτική πλευρά της Έμμα Σουαν στο Στόρυμπρουκ και από την Χιονάτη στο Μαγεμένο Δάσος. Το διήγημα κυκλοφόρησε στις 28 Απριλίου του 2013 ως ηλεκτρονικό βιβλίο και στις 7 Μαΐου του ίδιου έτους σε έντυπη μορφή.
Βιβλία κόμικ
Ένα κόμικ, με τον τίτλο Once Upon a Time: Shadow of the Queen κυκλοφόρησε στις 4 Σεπτεμβρίου του 2013 και σε ψηφιακή και σε έντυπη μορφή. Η ιστορία γράφηκε από τον Νταν Τόμσεν και την Κορίννα Μπέκο, με εικονογράφηση των Νίμιτ Μαλάβια, Βασίλη Λώλου, Μάικ Ντελ Μούντο, Στέφανι Χανς και Μάικ Χέντερσον. Το Shadow of the Queen αναλύει το τι συνέβη αφού η Βασίλισσα παίρνει την καρδιά τού Κυνηγού. Τον αναγκάζει να διαπράττει το κακό και να αιχμαλωτίσει την Χιονάτη και πάλι. Ο Κυνηγός αντιμετωπίζει το παρελθόν του και συναντά ακόμα την Κοκκινοσκουφίτσα, η οποία προσπαθεί να έρθει σε ισορροπία με το τερατώδες άλλο εγώ της. Μαζί, ενώνονται σε μία ομάδα σωτηρίας της Χιονάτης, πριν να είναι πολύ αργά.
Spin-off
Τον Φεβρουάριο του 2013, οι Κίτσις και Χόρογουιτς, μαζί με τους παραγωγούς Ζακ Έστριν και Τζέην Έσπενσον, ανέπτυξαν μία σειρά παρακλάδι επικεντρωμένη στην Χώρα των Θαυμάτων τού Λούις Κάρολ. Η σειρά ονομάστηκε Once Upon a Time in Wonderland. Μία μικρή παρουσίαση ξεκίνησε να μαγνητοσκοπείται τον Απρίλιο του 2013 και ο πιλότος γυρίστηκε τέλη Ιουλίου με Αυγούστου τού ίδιου έτους. Στις 10 Μαΐου του 2013, το ABC ανακοίνωσε ότι είχε εγκρίνει την σειρά-παρακλάδι και στις 14 Μαΐου του 2013 ότι θα προβαλλόταν Τρίτες βράδυ, αντί να συμπληρώσει το κενό των Χριστουγέννων της πρωτότυπης σειράς, όπως αρχικά είχε προγραμματιστεί. Η σειρά έκανε πρεμιέρα στις 10 Οκτωβρίου του 2013 αλλά ακυρώθηκε μετά από έναν κύκλο δεκατριών επεισοδίων που έτρεξαν ως τις 3 Απριλίου του 2014.
Εξωτερικοί σύνδεσμοι
Κατηγορία:Παράλληλα σύμπαντα στη μυθοπλασία Κατηγορία:Τηλεοπτικές σειρές των ABC Studios Κατηγορία:Φεμινιστικά έργα
Λαχανάς Θεσσαλονίκης
Ο Λαχανάς (542 κάτοικοι το 2011) είναι ένα ιστορικό χωριό και ομώνυμη κοινότητα του δήμου Λαγκαδά νομού Θεσσαλονίκης. Οι περισσότεροι κάτοικοι προέρχονται από πρόσφυγες του Πόντου.
Από το 1912 ως το 1998 λειτούργησε ως κοινότητα και από το 1999 ως την κατάργησή του, το 2010, ως δήμος.
Παραπομπές
Λαχανας Λαχανας
Πάμελα Ντούτκιεβιτς
Η Πάμελα Ντούτκιεβιτς (γεννήθηκε 28 Σεπτεμβρίου 1991) είναι Γερμανίδα αθλήτρια του στίβου στα αγωνίσματα των υψηλών εμποδίων, με καταγωγή από την Πολωνία.
Στους Ολυμπιακούς Αγώνες 2016, τερμάτισε 4η στα ημιτελικά των 100 μέτρων με εμπόδια, χωρίς να προκριθεί στον τελικό. Στο Ευρωπαϊκό Πρωτάθλημα Κλειστού Στίβου 2017 κατέκτησε την 3η θέση και το χάλκινο μετάλλιο στα 60 μέτρα με εμπόδια. Στο Παγκόσμιο Πρωτάθλημα Στίβου 2017, με επίδοση 12.72 κατέκτησε το χάλκινο μετάλλιο. Την επόμενη χρονιά κατέκτησε το ασημένιο μετάλλιο στο Ευρωπαϊκό Πρωτάθλημα Στίβου 2018, πίσω από την Ελβίρα Χέρμαν.
Παραπομπές
Κατηγορία:Γερμανοί αθλητές του στίβου Κατηγορία:Εμποδιστές Κατηγορία:Κάτοχοι μεταλλίων του Παγκοσμίου Πρωταθλήματος Στίβου Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου Κατηγορία:Αθλητές του στίβου στους Θερινούς Ολυμπιακούς Αγώνες 2016
Σάλι Πίρσον
Η Σάλι Πίρσον (Sally Pearson, γεννήθηκε 19 Σεπτεμβρίου 1986) είναι πρώην αθλήτρια στίβου από την Αυστραλία στα 100 μέτρα και στα 100 μέτρα με εμπόδια. Στους Ολυμπιακούς Αγώνες του Λονδίνου το 2012 είχε κερδίσει το χρυσό μετάλλιο, ενώ στην προηγούμενη διοργάνωση του Πεκίνου το αργυρό. Το 2011 και το 2013 κέρδισε το χρυσό μετάλλιο στο Παγκόσμιο Πρωτάθλημα Ανοικτού Στίβου στο Νταεγού και στη Μόσχα αντίστοιχα. Κατέχει το ρεκόρ Αυστραλίας στα 100 μέτρα (2011).
Εξωτερικοί σύνδεσμοι
Κατηγορία:Αυστραλοί Ολυμπιονίκες Κατηγορία:Αυστραλοί αθλητές του στίβου Κατηγορία:Δρομείς ταχύτητας Κατηγορία:Εμποδιστές Κατηγορία:Κάτοχοι μεταλλίων του Παγκοσμίου Πρωταθλήματος Στίβου Κατηγορία:Παγκόσμιοι πρωταθλητές στίβου Κατηγορία:Χρυσοί Ολυμπιονίκες του στίβου Κατηγορία:Αργυροί Ολυμπιονίκες του στίβου Κατηγορία:Αθλητές του στίβου στους Θερινούς Ολυμπιακούς Αγώνες 2008 Κατηγορία:Αθλητές του στίβου στους Θερινούς Ολυμπιακούς Αγώνες 2012
Καθαρή Σαβοΐα
thumb|300px|Χάρτης της [[Σαβοΐας, με την σύγχρονη διοικητική διαίρεση της περιοχής.]] Η Καθαρή Σαβοΐα ήταν ιστορική επαρχία του Δουκάτου της Σαβοΐας (18ος αιώνας). Φέρει ορισμένες φορές τον τίτλο της Δουκικής Σαβοΐας λόγω της παρουσίας του Σαμπερί στα εδάφη της, το οποίο και αποτελούσε πρωτεύουσα του δουκάτου από το 1295.
Γεωγραφία
Η επαρχία της Καθαρής Σαβοίας αντιστοιχούσε, περίπου, στο σημερινό διαμέρισμα του Σαμπερί. Έτσι, περιελάμβανε το Μπωφορτάν με το Μπωφόρ-συρ-Ντορόν, τα Μπωζ με το Λε Σατελάρ, την Κομπ ντε Σαβουά με το Μονμελιάν, την κοιλάδα του Μπουρζέ με το Σαμπερί και το Αιξ, το Αβάν-Παιγί Σαβουαγιάρ και το Αλμπαναί με το Ρυμιγί (το οποίο μοιράζεται, σήμερα, με την Άνω Σαβοΐα).
Συνόρευε στα δυτικά με το pagus Bellicensis (Μπυζέ), στα ανατολικά με την Ταρανταίζ, στα νότια με το Ντωφινέ και το Βιενουά και στα βόρεια με το pagus minor albanensis (το οποίο ανήκε στην Κομητεία της Γενεύης).
Ιστορία της Επαρχίας
μικρογραφία|100px|Θυρεός της Καθαρής Σαβοΐας μικρογραφία|100px|ανεπίσημη λογότυπο της επαρχίας
Η ιστορία της Καθαρής Σαβοΐας περιγράφεται σε μεγάλο βαθμό στο σχετικό λήμμα, Ιστορία της Σαβοΐας, καθώς στο παρόν λήμμα δεν γίνεται αναφορά παρά μόνο σε στοιχεία που αφορούν αποκλειστικά την συγκεκριμένη επαρχία.
Εραλδική
Ο θυρεός της Καθαρής Σαβοΐας αντιστοιχεί σε αυτόν της Σαβοΐας. Υφίσταται, πάντως, και η εκδοχή ενός αυτονομιστικού κινήματος, στην οποία, όμως, έχει προστεθεί ένα μαύρο λιοντάρι στο κέντρο του θυρεού, όπως φαίνεται και από την διπλανή εικόνα.
Ιστορία της επαρχίας
Κατά τον 18ο αιώνα, η Κομητεία της Σαβοΐας εντοπιζόταν στην επαρχία της Καθαρής Σαβοΐας, μία από τις έξι συνολικά υποδιαιρέσεις της συνολικής εδαφικής έκτασης της Σαβοΐας. Αυτή, συγκέντρωνε 204 ενορίες το 1723, οι οποίες αυξήθηκαν κατά δέκα έπειτα από διάταγμα της 3ης Σεπτεμβρίου 1749.
Εξωτερικοί σύνδεσμοι
Καθαρη
Γενική Αντιπροσωπεία της Αραγωνίας
Η Γενική Αντιπροσωπεία της Αραγωνίας (ισπανικά: Diputación General de Aragón (DGA)) ή Κυβέρνηση της Αραγωνίας, είναι το όργανο της κυβέρνησης της ισπανικής αυτόνομης κοινότητας της Αραγωνίας, που ιδρύθηκε κατά τη διάρκεια της Μεταπολίτευσης, ως αυτόνομο εκτελεστικό όργανο. Αντιπροσωπεύει την εκτελεστική εξουσία της κοινότητας και η έδρα της βρίσκεται στον Βασιλικό Οίκο της Misericordia στην Σαραγόσα, σε ένα κτίριο που ονομάζεται επίσης "Pignatelli". Η ιστορική της προέλευση της βρίσκεται στην Γενική Αντιπροσωπεία του Βασιλείου της Αραγωνίας, που ήταν σε ισχύ μεταξύ των ετών 1364 και 1708, και της οποίας η προέλευση βρίσκεται στο κοινοβούλιο του 1188 (Cortes de Huesca).
Δεν πρέπει να συγχέεται με το Κοινοβούλιο της Αραγωνίας (Cortes de Aragón), το οποίο ασκεί τη νομοθετική εξουσία στην περιοχή.
Σύνθεση
Ο Πρόεδρος εκλέγεται από το Κοινοβούλιο της Αραγωνίας. Η σημερινή κυβέρνηση είναι μια κυβέρνηση συνασπισμού PSOE-CHA και έχει 10 μέλη, που απαρτίζουν τα μελή του διοικητικό συμβουλίου μαζί με τον πρόεδρο της εκτελεστικής εξουσίας Javier Lambán.
Εξωτερικοί σύνδεσμοι
Κατηγορία:Αραγωνία
Χελιδονίσματα
Ορισμός
Τα χελιδονίσματα είναι ένα από τα πιο χαρακτηριστικά έθιμα της πρώτης Μαρτίου, η συνήθεια δηλ. να γυρίζουν το πρωί της ημέρας αυτής τα παιδιά της σχολικής ηλικίας τα σπίτια κρατώντας ένα ξύλινο ομοίωμα χελιδονιού και να τραγουδούν τον ερχομό της ανοίξεως και την επιστροφή των χελιδονιών.
Ιστορία
thumb|Υφασμάτινο καράβι για χελιδονίσματα, Θεσσαλονίκη 1834 Τα χελιδονίσματα είναι συνέχεια από τα χελιδονίσματα των αρχαίων Ελλήνων, από τα κάλαντα της Πρωτοχρονιάς της 1ης Μαρτίου. Οι Ρωμαίοι το 153 π.Χ. όρισαν ὡς Πρωτοχρονιά την 1η Ιανουαρίου, κι ενώ πήγαν εκεί και τα κάλαντα, παρέμειναν και στην παλιά Πρωτοχρονιά τους, την 1η Μαρτίου:"«Προσεκτικωτέρα μελέτη των πηγών δεικνύει ότι διετήρησεν ούτος [ο ελληνικός βίος] πλήθος παλαιοτάτων στοιχείων, και δη εις πλήρη αντίθεσιν ευρισκομένων προς τας ανατολικάς αντιλήψεις και συνηθείας… Συνέβη δηλ. και κατά την ενοποίησιν του πολιτισμού το ίδιον, το οποίον συνέβη και ως προς την γλώσσαν. Όπως δηλ. η κοινή [γλώσσα] των χρόνων τούτων [της μεταγενεστέρας αρχαιότητος] διετήρησε κατά τόπους παλαιά διαλεκτικά στοιχεία, ούτω και ο βίος διετήρησε παλιοτάτας δοξασίας και μύθους και λατρείας και συνηθείας ανατρεχούσας μέχρις αυτής της ομηρικής αρχαιότητος»."Όταν ήρθε ο Χριστιανισμός, προστέθηκαν στου στίχους και αναφορές με χριστιανικό περιεχόμενο, όπως για το Πάσχα. Το έθιμο πέρασε στους βυζαντινούς χρόνους, διασώθηκε στα χρόνια της Τουρκοκρατίας. Στους νεότερους χρόνους κατέγραψε χελιδονίσματα και ο Κλοντ Φοριέλ στη γνωστή συλλογή του ''Ελληνικά δημοτικά τραγούδια. ''
Λαογραφία
thumb|Χελιδόνα της [[Τερπνή Σερρών|Τερπνής, που παρουσιάζει ομοιότητα με ανασκαφικό εύρημα που βρέθηκε στις Αιγές της αρχαίας Μακεδονίας, το «χάλκινο περίοπτο της πρώιμης εποχής του σιδήρου» ]] Από ημέρες πριν, τα παιδιά 7-12 ετών ετοιμάζονταν εντατικά γι’ αυτή τη γιορτή. Η κάθε ομάδα έκανε μια ξύλινη χελιδόνα την οποία τοποθετούσε στο μικρό «ξύλινο κλουβί». Το «κλουβί» το αποτελούσαν ένας ξύλινος σταυρός, στις άκρες του οποίου προσαρμόζονταν δυο ημικυκλικά ξύλινα τόξα, φτιαγμένα από κόντρα πλακέ ή άλλο ευλύγιστο λεπτό ξύλο, που έκαναν την κατασκευή να μοιάζει με κλουβί. Από το κέντρο τους, του σταυρού και των τόξων, περνούσε ένας ξύλινος άξονας. Αυτός μπορούσε να περιστρέφεται αριστερά-δεξιά με το τράβηγμα ενός κορδονιού. Πάνω στον ξύλινο άξονα και έξω από το «κλουβί» υπήρχε ένα ομοίωμα χελιδονιού που περιστρεφόταν μαζί με τον άξονα. Όταν ο χειριστής της χελιδόνας τραβούσε το κορδόνι του άξονα, εξαιτίας της αδράνειας συνέχιζε να περιστρέφεται η χελιδόνα και μετά το ξετύλιγμα του κορδονιού, με αποτέλεσμα το κορδόνι να τυλίγεται ξανά αλλά με αντίθετη φορά. Με την ολοκλήρωση αυτής της φάσης, ο χειριστής ξανατραβούσε το κορδόνι, με αποτέλεσμα την αντίθετη περιστροφή της χελιδόνας κ.ο.κ. Έτσι η παλινδρομική κίνηση του χεριού του χειριστή μπορούσε και γινόταν περιστροφική στη χελιδόνα, πράγμα που έδινε ξεχωριστή χαρά στα παιδιά όταν το πετύχαιναν χωρίς να παρουσιάζονται διακοπές.
Το κλουβί το στόλιζαν με πρασινάδες και λουλούδια, καθώς και με διάφορες ασπροκόκκινες κλωστές, τις λεγόμενες «μάρτες». Μόλις ξημέρωνε η 1η Μαρτίου, τα παιδιά γύριζαν στα σπίτια περιστρέφοντας τη χελιδόνα ενώ συγχρόνως τραγουδούσαν το τραγούδι της χελιδόνας. Η νοικοκυρά έδινε στα παιδιά αβγά ή χρήματα και αυτά της έδιναν «μάρτες» ως δώρο για τα μικρά κορίτσια του σπιτιού. Αυτές τις κλωστές τις έδεναν τα κορίτσια στο χέρι ή στο λαιμό. Πίστευαν ότι θα τα προστάτευαν από το μαύρισμα του Μάρτη κι έτσι θα ήταν όμορφα το Πάσχα με τα καινούργια φορέματα. Τις φορούσαν 40 μέρες και μετά, άλλα κορίτσια τις κρεμούσαν στους φράχτες για τις πάρουν τα χελιδόνια και να φτιάξουν τις φωλιές τους κι άλλα τις έβαζαν κάτω από μια πέτρα για να δουν μετά από λίγες μέρες, ανάλογα με τα ευρήματα κάτω από την πέτρα, αν θα παντεύονταν στο χωριό ή στην πόλη. «Η συνήθεια αυτή της περιδέσεως χρωματιστών νημάτων θεωρείται προχριστιανική· ο Νικόλαος Πολίτης τη συνδέει με την κρόπη (νήμα μάλλινο), που οι μύστες των Ελευσινίων Μυστηρίων έδεναν στο πόδι ή στο χέρι τους. Η παλαιότερη γνωστή μνεία (για τη συνήθεια της περιδέσεως) είναι του 5ου μ.Χ. αι. και βρίσκεται σε λόγο του Ιωάννου του Χρυσοστόμου, ο οποίος ελέγχει τη συνήθεια αυτή σαν ειδωλολατρική».
Οι στίχοι του ταγουδιού
Το έθιμο είναι πανελλήνιο, εδώ όμως γίνεται αναφορά μόνο στους στίχους από τα χελιδονίσματα της Βισαλτίας Σερρών. Στα χελιδονίσματα των αρχαίων, τα παιδιά, όπως διασώθηκαν από τον Αθήναιο περί το 200μ.Χ., άρχιζαν με το στίχο «Ήλθε, ήλθε η χελιδών…», και της Βισαλτίας αρχίζουν με το «Χιλιδόνα έρχιτι, …». Οι στίχοι του τραγουδιού στην Τερπνή της Βισαλτίας είναι:
1.Χιλιδόνα έρχιτι απού τη μαύρη θάλασσα
2 έκατσι κι λάλησι κι πυργουθιμέλιουσι.
3 Μάρτη, Μαάτη μου καλέ κι Φλιβάρη φουβιρέ,
4 που ’φιρις τα γράμματα, γράμματα βασιλικά.
5 σήκου συ, νοικουκυρά, βάλι τα γαλέτσια σου,
6 σέβα στου κιλάρι σου να μας δώσεις πέντι αβγά.
7 Δώσι μας τα πέντι αβγά, κράτα συ την κλουσαριά
8 να γιννά κι να κλουσά κι να σέρνει τα πουλιά.
9 να γιννά κι να κλουσά κι να σέρνει τα πουλιά.
10 τα λουλούδια ανοίγουν, η γης μυρίζ(ει),
11 όξου ψυλλουπόντικας, μέσα γεια κι Πασχαλιά
12 μι τα κόκκινα τ’ αβγά.
Υπάρχει βέβαια και πληθώρα παραλλαγών των στίχων από τα χωριά της Βισαλτίας. Σημειώνεται, όμως, εδώ η παραλλαγή του πρώτου στίχου: "Χιλιδόνα έρχιτι που μέσα ’π’ του Μισίρι", που δίνει άλλη προέλευση των χελιδονιών.
Σχόλια
Στα χελιδονίσματα της αρχαίας Ελλάδας (κάλαντα της εαρινής Πρωτοχρονιάς) τα παιδιά, αφού έλεγαν το άγγελμα της Πρωτοχρονιάς και τις ευχές τους, χωρίς θρησκευτικές αναφορές, διατύπωναν τις απαιτήσεις τους για φιλοδώρημα κι ύστερα περνούσαν στις απειλές των νοικοκυραίων. Στα σημερινά χελιδονίσματα της Βισαλτίας, διακρίνουμε το άγγελμα «Χιλιδόνα έρχιτι», οι ευχές διατυπώνονται αλληγορικά ως επιθυμίες στο δεύτερο ημιστίχιο του πρώτου στίχου, «απού τη μαύρη θάλασσα» ή «’που μέσα ’π’ του Μισίρι», διατυπώνεται το αίτημα «Δώσι μας τα πέντι αβγά», δεν υπάρχουν όμως οι απειλές που υπάρχουν στα κάλαντα.
Οι αλληγορικά διατυπωμένες επιθυμίες: 1.Ο πρώτος στίχος «Χιλιδόνα έρχιτι απού τη μαύρη θάλασσα», προφανώς έχει αλληγορική σημασία, αφού τα χελιδόνια δεν έρχονται την άνοιξη από τον Βορρά. Ο στίχος δηλώνει την ελπίδα των σκλαβωμένων Ελλήνων να έρθει βοήθεια από τη Μαύρη Θάλασσα, να τους βοηθήσει δηλαδή ο τσάρος της Ρωσίας. 2. Στην παραλλαγή του πρώτου στίχου, «Χιλιδόνα έρχιτι που μέσα ’π’ του Μισίρι», κρύβεται η ελπίδα των Ελλήνων της Μακεδονίας πριν από το 1821, που περίμεναν βοήθεια από τον πασά της Αιγύπτου (Μισίρι) τον Αλή, ο οποίος ήταν πιο πριν πασάς στην Καβάλα. 3. Αλλά κι ο στίχος «που ’φιρις τα γράμματα, γράμματα βασιλικά», αναφέρεται στα μηνύματα για βοήθεια που περίμεναν οι υπόδουλοι Έλληνες.
Παραπομπές
Κατηγορία:Έθιμα
Παγκόσμιο πρωτάθλημα Φόρμουλα 1 (2019)
Ομάδες και Οδηγοί
Οι ακόλουθες ομάδες και οδηγοί έχουν δηλώσει συμμετοχή για τη σεζόν 2019.
Αλλαγές στους οδηγούς
Στη θέση του η Μακλάρεν τοποθέτησε τον έως τώρα Βρετανό δοκιμαστή της Λάντο Νόρις.
Πρόγραμμα
Οι ακόλουθοι αγώνες είναι προγραμματισμένοι για το 2019.
Τεχνικές διαφοροποιήσεις
Σε μια προσπάθεια επίτευξης περισσότερων προσπερασμάτων στην πίστα οι ομάδες συμφώνησαν να κάνουν αρκετές αεροδυναμικές αλλαγές που αλλάζουν τον τρόπο κατασκευής της μπροστινής και της πίσω αεροτομής. Η μπροστινή αεροτομή επαναδημιουργήθηκε με στόχο να περνά περισσότερος αέρας ενώ και στην πίσω αεροτομή έγινε μεγαλύτερο το κενό που υπάρχει όταν ενεργοποιείται το Drag Reduction System (DRS) κάτι το οποίο το κάνει πιο ισχυρό.
Επίσης αποφασίστηκε η αύξηση του ανώτατου ορίου καυσίμων από 105 κιλά σε 110 κιλά για να μην χρειάζεται οι οδηγοί να κάνουν μονίμως οικονομία στα καύσιμα κατά τη διάρκεια του αγώνα. Επιπλέον το βάρος των οδηγών δεν θα συμπεριλαμβάνεται στο κατώτατο όριο βάρους των μονοθεσίων καθώς αυτό συνέβαλλε στο να έπρεπε οι οδηγοί να χάσουν πολλά κιλά για να είναι νόμιμο το μονοθέσιο. Οι οδηγοί που ζυγίζουν κάτω από 80 κιλά θα πρέπει να προσθέσουν βάρος γύρω από το κάθισμά τους στο μονοθέσιο για να μην έχουν κάποιο πλεονέκτημα σε σχέση με άλλους. Αυτές οι αλλαγές έχουν σκοπό να μειώσουν το πλεονέκτημα που έχουν οι πιο μικρόσωμοι οδηγοί σε σχέση με τους ψηλότερους και βαρύτερους οδηγούς αλλά και για να αποφευχθούν ακραίες δίαιτες.
Σύστημα βαθμολόγησης
Από φέτος, για πρώτη φορά από το 1959, αποφασίστηκε επίσημα να παίρνει έναν πόντο επιπλέον όποιος οδηγός κάνει τον ταχύτερο γύρο του αγώνα με την προϋπόθεση ότι ο οδηγός αυτός έχει τερματίσει στην πρώτη δεκάδα. Αν τον ταχύτερο γύρο τον κάνει ένας οδηγός που έχει τερματίσει εκτός δεκάδας ή που έχει εγκαταλείψει τότε δεν παίρνει κανείς τον επιπλέον βαθμό.
Ασφάλεια οδηγών
Η FIA παραχώρησε νέα είδη κράνων τα οποία θα είναι σχεδιασμένα έτσι ώστε να αυξήσουν την ασφάλεια των οδηγών. Συγκεκριμένα, τα νέα κράνη θα περάσουν από περισσότερους ελέγχους όπου βάση δίνεται στην απορρόφηση και την εκτροπή αλλά και στην μείωση πιθανότητας εισχώρησης αντιμένου στο εσωτερικό του κράνους.
Ελαστικά
Η Pirelli αποφάσισε να αλλάξει την ονομασία αλλά και την ποικιλία των στεγνών ελαστικών για το 2019 έπειτα από αίτημα της FIA και των παραγόντων της Φόρμουλα 1. Ο λόγος αυτού του αιτήματος ήταν ότι το περσινό σύστημα με τα πολλά και διάφορα χρώματα και ονόματα των ελαστικών ήταν δύσκολα κατανοητά από τον κοινό θεατή. Από φέτος λοιπον σε κάθε αγώνα θα υπάρχουν μόνο 3 χρώματα και 3 ονομασίες για τα στεγνά ελαστικά. Συγκεκριμένα θα είναι το Hard με άσπρο χρώμα, το Medium με κίτρινο χρώμα και το Soft με κόκκινο χρώμα. Η μαλακότητα των ελαστικών θα δίνεται με την ονομασία C1, C2, C3, C4 και C5 με το C1 να είναι το πιο σκληρό και το C5 το μαλακότερο ελαστικό. Τα ελαστικά λοιπόν που παρέχει η Pirelli είναι 5 όμως σε κάθε αγώνα θα επιλέγει 3 συγκεκριμένα ανάλογα με τις ανάγκες της πίστας και αυτά τα 3 θα έχουν τα 3 προαναφερθέντα χρώματα σε όλους τους αγώνες.
Βαθμολογία οδηγών
Η βαθμολογία για το πρωτάθλημα των οδηγών είχε ως εξής:
Έντονοι χαρακτήρες - Pole position Πλάγιοι χαρακτήρες - Ταχύτερος γύρος
Εξωτερικοί σύνδεσμοι
2019
Γεώργιος Μοσχάμπαρ
Ο Γεώργιος Μοσχάμπαρ ήταν λόγιος κληρικός του 13ου αιώνα. Κατείχε το αξίωμα του Χαρτοφύλακα της μεγάλης Εκκλησίας. Πήρε μέρος στην σύνοδο του 1284 στην Κωνσταντινούπολη. Έγραψε πολλά συγγράμματα, από τα οποία σώζεται μόνο ένα με τριάντα τρία κεφάλαια. Αντίγραφά φυλάγονται στις βιβλιοθήκες του Παρισιού και του Αγίου Μάρκου στη Βενετία.
Χρήση της Γνώσης στην Κοινωνία
Βασική ιδέα του άρθρου
Το άρθρο αντιδρά στην ιδέα της εγκαθίδρυσης ενός Κεντρικού Πίνακα Τιμών (όπως είχε προτείνει ο Λανγκ) τονίζοντας τη δυναμική και οργανική φύση των εναλλαγών των τιμών στην ελεύθερη οικονομία, και τα πολλαπλά προτερήματα. Δείχνει έτσι ότι μία κεντρικά οργανωμένη αγορά δε θα μπορέσει ποτέ να φτάσει τα επίπεδα αποδοτικότητας της ελεύθερης αγοράς, επειδή κάθε οικονομικός παράγοντας γνωρίζει μόνο ένα μικρό κομμάτι αυτών που γνωρίζει η αγορά. Έτσι, η αποκεντρωμένη οικονομία καλύπτει την ανάγκη που δημιουργείται από την διάσπαρτη φύση της πληροφορίας ανά την κοινωνία.
Γεώργιος Μοσχάμπαρ
Πηγές
Κατηγορία:Κληρικοί Κατηγορία:Ορθόδοξοι λόγιοι
Χρήση της Γνώσης στην Κοινωνία
Βασική ιδέα του άρθρου
Με τα λόγια του Hayek, «το θαύμα είναι ότι σε μία περίπτωση όπως την έλλειψη ενός πρώτου υλικού, χωρίς να δοθεί καμία διαταγή, χωρίς να γνωρίζουν παρά λίγοι άνθρωποι το λόγο, δεκάδες χιλιάδες ανθρώπων των οποίων η ταυτότητα δεν θα μπορούσε να εξακριβωθεί ακόμη και μετά από μήνες ερευνών, αναγκάζονται να χρησιμοποιήσουν τα προϊόντα που προέρχονται από αυτό το υλικό με μεγαλύτερη φειδώ· δηλαδή, κινούνται προς τη σωστή κατεύθυνση.» Το άρθρο επίσης πραγματεύεται τις έννοιες της "ιδιωτικής ισορροπίας" και της ιδέας του Hayek για το διαχωρισμό της πληροφορίας σε χρήσιμη και πρακτική από τη μία πλευρά και καθαρά επιστημονική ή θεωρητική από την άλλη.
Αντιδράσεις
Η «Χρήση της Γνώσης στην Κοινωνία» δεν αντιμετωπίστηκε με ενθουσιασμό από τους οικονομολόγους λόγω του πολιτικού κλίματος της εποχής, ενώ δημιουργήθηκε η εντύπωση ότι οι λύσεις που πρότεινε ήταν εξαιρετικά τετριμμένες. Σε ένα βαθμό εξαιτίας αυτής της αντίδρασης, ο Χάγεκ σταμάτησε να γράφει για το ακαδημαϊκό κοινό στα τέλη της δεκαετίας του '40. Είκοσι χρόνια μετά οι ιδέες του είχαν γίνει περισσότερο ανεκτές. Σήμερα, οι περισσότερες θεωρούνται βασικά θεμέλια της οικονομικής σκέψης. Πιο συγκεκριμένα, το κεντρικό επιχείρημα του κειμένου ότι οι κινήσεις των τιμών βοηθούν στην αποδοτική διαχείριση των παραγωγικών πηγών, βρίσκει αντίκρυσμα στη δουλειά των περισσοτέρων μοντέρνων οικονομολόγων.
Εξωτερικοί σύνδεσμοι
Κατηγορία:Οικονομία
Εγώ, ο Απαισιότατος 3
Εγώ, ο Απαισιότατος 3 (αγγλικά: Despicable Me 3) είναι αμερικανική κωμωδία κινουμένων σχεδίων με υπολογιστή παραγωγής 2017 και είναι η συνέχεια της ταινίας κινουμένων σχεδίων του 2010 Εγώ, ο Απαισιότατος (Despicable Me), 2013 Εγώ, ο Απαισιότατος 2 (Despicable Me 2).
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2017 Κατηγορία:Ταινίες παραγωγής Universal Pictures Κατηγορία:Ταινίες κινουμένων σχεδίων της Universal Pictures Κατηγορία:Ταινίες παραγωγής Illumination Entertainment Κατηγορία:Αμερικανικές κωμικές ταινίες Κατηγορία:Αγγλόφωνες ταινίες Κατηγορία:Αμερικανικές ταινίες κινουμένων σχεδίων Κατηγορία:Αμερικανικές 3D ταινίες Κατηγορία:3D ταινίες κινουμένων σχεδίων Κατηγορία:Αμερικανικές ταινίες κινουμένων σχεδίων υπολογιστή Κατηγορία:Ταινίες κινουμένων σχεδίων του 2017
Κύπελλο Ελλάδος ποδοσφαίρου ανδρών 1951-52
Το Κύπελλο Ελλάδας του 1952 ήταν το δέκατο από την καθιέρωση του θεσμού. Το κατέκτησε ο Ολυμπιακός για δεύτερη συνεχόμενη φορά και για τρίτη στην ιστορία του επικρατώντας στον επαναληπτικό τελικό του Πανιωνίου με σκορ 2-0. Ο πρώτος τελικός είχε λήξει ισόπαλος 2-2. Και οι δύο αγώνες διεξήχθησαν στο γήπεδο της Λεωφόρου Αλεξάνδρας.
Συμμετοχές – Σύστημα διεξαγωγής
Δήλωσαν συμμετοχή 207 σωματεία από όλη την Ελλάδα, που αποτελούσε αριθμό ρεκόρ για την ιστορία της διοργάνωσης, εκ των οποίων τα 58 από Αθήνα (40) και Πειραιά (18). Για πρώτη φορά μετείχαν ομάδες από την Κεφαλονιά, την Τρίπολη και την Άρτα. Όμως, δεν είναι ξεκάθαρο πόσα από τα σωματεία τα οποία δήλωσαν συμμετοχή, μετείχαν τελικά, ειδικά τα επαρχιακά, διότι πολλά ματς των πρώτων γύρων δεν διεξήχθησαν λόγω αδυναμίας προσέλευσης του ενός ή και των δύο αντιπάλων. Ορισμένες φορές η μη συμμετοχή οφειλόταν σε εξωγενείς παράγοντες. Π.χ. ο Αστέρας Τρίπολης δεν προσήλθε στον αγώνα Κυπέλλου με τον Πανσεχιωτικό, διότι οι περισσότεροι παίκτες του ήταν μαθητές του τοπικού γυμνασίου και ο Γυμνασιάρχης απαγόρεψε να αγωνιστούν.
Όπως και τις προηγούμενες χρονιές, η προκριματική φάση διεξήχθη ανά περιφέρεια με τελικό στόχο να προκριθούν οκτώ (8) σύλλογοι, οι οποίοι μαζί με τους οκτώ καλύτερους από Αθήνα (3), Πειραιά (2) και Θεσσαλονίκη (3) της προηγούμενης σεζόν συγκρότησαν τη 16άδα της α΄ προημιτελικής φάσης. Όλες οι υπόλοιπες ομάδες μπήκαν στην κλήρωση από τον πρώτο γύρο, ακόμα και της Α΄ κατηγορίας. Στην επαρχία, σε κάθε περιφέρεια, στις πρώτες φάσεις οι ομάδες αγωνίζονταν ανά πόλη ή νομό και στη συνέχεια οι νικήτριες των πόλεων ή νομών έπαιζαν μεταξύ τους.
Α΄ προημιτελική φάση (16)
Τα 5 πρώτα ζευγάρια προήλθαν από κλήρωση μεταξύ των ομάδων της Νότιας Ελλάδας και τα επόμενα τρία από τις ομάδες της Κεντρικής και Βόρειας Ελλάδας.
Αναφορές
Κατηγορία:Κύπελλο Ελλάδας (ποδόσφαιρο ανδρών) Κατηγορία:Εγχώρια ποδοσφαιρικά κύπελλα 1951-1952
Αλεξάντερ Κουτέποφ
Ο Αλεξάντερ Πάβλοβιτς Κουτέποφ (ρωσικά: Алекса́ндр Па́влович Куте́пов, 28 Σεπτεμβρίου 1882, Τσιριπαβιέτς – 26 Ιανουαρίου 1930) ήταν αρχηγός του αντικομμουνιστικού Εθελοντικού Στρατού κατά τη διάρκεια του Ρωσικού Εμφυλίου Πολέμου.
Ο Κουτέποφ αποφοίτησε από τη Σχολή πεζικού Γιούνκερ στην Αγία Πετρούπολη το 1904. Ως νεαρός αξιωματικός πεζικού, πολέμησε στον Ρωσο-Ιαπωνικό Πόλεμο, όπου τραυματίστηκε σοβαρά στη μάχη και παρασημοφορήθηκε για ανδρεία. Το 1906 μετατέθηκε στο Σύνταγμα Πρεομπραζένσκι, ένα σύνταγμα επιλέκτων φρουρών. Κατά τον Α΄ Παγκόσμιο Πόλεμο, παρασημοφορήθηκε αρκετές φορές για γενναιότητα και τραυματίστηκε πάλι σοβαρά στη μάχη. Κατά τη διάρκεια του πολέμου, ανέβηκε από διοικητής λόχου, σε τάγματος, και του Συντάγματος Πρεομπραζένσκι. Ως τέτοιος, έγινε ο τελευταίος διοικητής αυτού του ιστορικού συντάγματος.
Μετά την Οκτωβριανή Επανάσταση, ο Κουτέποφ εντάχθηκε στον αντι-Μπολσεβίκικο Εθελοντικό Στρατό (τμήμα του Λευκού Κινήματος) από την αρχή του Ρωσικού Εμφυλίου Πολέμου. Στην αρχή της Παγωμένης Πορείας στις αρχές του 1918, ο Κουτέποφ ήταν διοικητής λόχου ενός συντάγματος αξιωματικών. (Στην αρχή του Ρωσικού Εμφυλίου Πολέμου ο μικρός Εθελοντικός Στρατός είχε πλεόνασμα αξιωματικών, που σήμαινε ότι πολλοί από αυτούς έπρεπε να υπηρετήσουν σαν απλοί στρατιώτες. Αυτοί οι σχηματισμοί σύντομα έγιναν οι πρώτης τάξεως μονάδες του Λευκού Στρατού). Μετά τον θάνατο σε μάχη του Συνταγματάρχη Νεζέντσεβ, ο Κουτέποφ ανέλαβε τη διοίκηση του Συντάγματος Κρούσης του Κορνίλοφ, και μετά τον θάνατο του διοικητή της 1ης Μεραρχίας Πεζικού, έγινε ο διοικητής της. Όταν οι Λευκοί κατέλαβαν το Νοβοροσίσκ τον Αύγουστο του 1918, ο Κουτέποφ τοποθετήθηκε Γενικός Διοικητής της περιοχής της Μαύρης Θάλασσας.
Αρχίζοντας τον Ιανουάριο του 1919, ο 36 ετών Αντιστράτηγος Κουτέποφ έγινε διοικητής του Ι Σώματος Στρατού του Λευκού Στρατού. Σε όλη τη σταδιοδρομία του, ο Κουτέποφ είχε τη φήμη ότι είναι αποφασιστικός, ευθύς και όχι ανόητος στρατιωτικός ηγέτης. Κατά τη χαοτική εποχή του Ρωσικού Εμφυλίου Πολέμου, η τάξη συνήθως αποκαθίστατο γρήγορα μετά την άφιξη του Κουτέποφ. Αυτό το κατάφερε, ωστόσο, με την άμεση και αδίστακτη εφαρμογή της ποινής του θανάτου σε ύποπτους για λεηλασία και δράστες πογκρόμ.
Μετά την οριστική ήττα του Λευκού Στρατού στη χερσόνησο της Κριμαίας, ο Κουτέποφ και τα υπολείμματα σώματος στρατού του διακομίστηκαν στην Καλλίπολη τον Νοέμβριο του 1920. Παρά τις πολύ αντίξοες και αποθαρρυντικές συνθήκες, τα στρατεύματα στην Καλλίπολη ανέκτησαν το ηθικό τους και διατήρησαν τη στρατιωτική τους συνοχή χάρη στην ηγεσία του Κουτέποφ. Στην αρχή της περιόδου της Καλλίπολης, ο Κουτέποφ ήταν αντιπαθητικός σε πολλούς από τους στρατιώτες λόγω των πειθαρχικών μέτρων του, αλλά στο τέλος, τον εκτιμούσαν θερμά οι περισσότεροι από αυτούς. Όταν το στρατόπεδο της Καλλίπολης διαλύθηκε, ο Κουτέποφ μετακόμισε στη Βουλγαρία στα τέλη του 1921. Δύο χρόνια αργότερα εκδιώχθηκε από τη χώρα κατά τη διάρκεια των αναταραχών της εποχής του Αλεξαντάρ Σταμπολίνσκι. Ο Κουτέποφ και η σύζυγός του εγκαταστάθηκαν στο Παρίσι. Μετά τον θάνατο του Στρατηγού Πιότρ Νικολάγιεβιτς Βράγγελ το 1928, έγινε ο ηγέτης της Ρωσικής Παν-στρατιωτικής Ένωσης και συνέχισε τις αντι-Σοβιετικές δραστηριότητές της.
Στις 26 Ιανουαρίου 1930, ο Κουτέποφ απήχθη στο Παρίσι από πράκτορες της OGPU. Σύμφωνα με τον Πάβελ Σουντοπλάτοφ:
Στη γαλλική αστυνομία πίστευαν ότι ο Κουτέποφ έχει μεταφερθεί λαθραία στη Σοβιετική Ένωση. Ο πρώην Στρατηγός του Λευκού Στρατού, Νικολάι Σκόμπλιν, μέλος της οργάνωσης Inner Line, ήταν ύποπτος ότι είναι συνεργός στην απαγωγή του. Ο Walter Laqueur υποστηρίζει ότι “ο Σκόμπλιν δεν είχε τίποτα να κάνει με αυτή την υπόθεση, επειδή είχε στρατολογηθεί μόνο μετά την εξαφάνιση του Κουτέποφ”. Ο Στρατηγός της KGB Σουντοπλάτοφ επιβεβαιώνει αυτόν τον ισχυρισμό στις αναμνήσεις του.
Εξωτερικοί σύνδεσμοι
Κατηγορία:Ρώσοι στρατιωτικοί
Σουμπαουάνγκα
Η Σουμπαουάνγκα (Αγγλικά / Σουαχίλι: Sumbawanga) είναι πόλη της δυτικής Τανζανίας και πρωτεύουσα της Περιφέρειας Ρούκουα (Rukwa Region). Ο πληθυσμός στην περιφέρεια είναι περίπου 150.000 και βασίζεται σε απογραφή του 2002.
Η Σουμπαουάνγκα (Sumbawanga) βρίσκεται στο έδαφος της φυλής Wafipa (ενικ. Fipa), όπου πολλοί άνθρωποι ομιλούν τα Kifipa, καθώς και τα Σουαχίλι, την πιο ευρέως χρησιμοποιούμενη γλώσσα της Τανζανίας.